CELEX: 62017CN0028
Language: el
Date: 2017-01-19 00:00:00
Title: Υπόθεση C-28/17: Αίτηση προδικαστικής αποφάσεως την οποία υπέβαλε το Østre Landsret (Δανία) στις 19 Ιανουαρίου 2017, NN A/S κατά Skatteministeriet

18.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 121/12
            
         Αίτηση προδικαστικής αποφάσεως την οποία υπέβαλε το Østre Landsret (Δανία) στις 19 Ιανουαρίου 2017, NN A/S κατά Skatteministeriet
   (Υπόθεση C-28/17)
   (2017/C 121/18)
   Γλώσσα διαδικασίας: η δανική
   
      Αιτούν δικαστήριο
   
   Østre Landsret
   
      Διάδικοι στην υπόθεση της κύριας δίκης
   
   
      Προσφεύγουσα: NN A/S
   
      Καθού: Skatteministeriet
   
      Προδικαστικά ερωτήματα
   
   
               1)
            
            
               Ποια στοιχεία πρέπει να ληφθούν υπόψη για να εκτιμηθεί αν, σε μια κατάσταση όπως η επίμαχη στην κύρια δίκη, ημεδαπές εταιρίες υπόκεινται, όσον αφορά την έκπτωση ζημιών, σε «ισοδύναμη προϋπόθεση», κατά την έννοια της σκέψεως 20 της αποφάσεως Philips (1), με την προϋπόθεση που ισχύει για τα υποκαταστήματα αλλοδαπών εταιριών;
            
         
               2)
            
            
               Αν διαπιστωθεί ότι ο δανικός φορολογικός νόμος δεν προβλέπει διαφορετική μεταχείριση, όπως συνέβη στην υπόθεση Philips, συνιστά αυτή καθ’ εαυτή η περιγραφείσα απαγόρευση εκπτώσεως –σε μια κατάσταση όπου τα κέρδη μόνιμης εγκαταστάσεως μιας αλλοδαπής εταιρίας εμπίπτουν στη φορολογική αρμοδιότητα του κράτους υποδοχής– περιορισμό της ελευθερίας εγκαταστάσεως κατά το άρθρο 49 ΣΛΕΕ, χρήζοντα δικαιολογήσεως βάσει επιτακτικών λόγων δημοσίου συμφέροντος;
            
         
               3)
            
            
               Σε περίπτωση καταφατικής απαντήσεως, δύναται ένας τέτοιος περιορισμός να δικαιολογηθεί από τον σκοπό αποτροπής της διπλής εκπτώσεως μιας ζημίας ή από τον σκοπό διασφαλίσεως της ισόρροπης κατανομής των φορολογικών αρμοδιοτήτων μεταξύ των κρατών μελών ή ακόμη από συνδυασμό των δύο αυτών δικαιολογητικών λόγων;
            
         
               4)
            
            
               Αν αυτό ισχύει, είναι αναλογικός ένας τέτοιος περιορισμός;
            
         
      (1)  Απόφαση του Δικαστηρίου της 6ης Σεπτεμβρίου 2012, υπόθεση C-18/11 (EU:C:2012:532).